Ceit Fhoirbeis

Is polaiteoir Albanach í Ceit Fhoirbeis (Béarla:Kate Forbes; a rugadh ar 6 Aibreán 1990) atá ina ball de Pháirtí Náisiúnta na hAlban (SNP) agus atá ina ball Pharlaimint na hAlban do thoghcheantar An Oileán Sgitheanach, Loch Abar agus Bàideanach ó 2016.   Ar an 17 Feabhra 2020, ceapadh Ceit mar an Rúnaí Comh-Aireachta Airgeadais i Rialtas na hAlban.

Óige agus oideachas 
Rugadh Ceit i Inbhir Pheofharain i Ros agus Cromba i dtuaisceart na hAlban.  Chaith sí trí bliana san India agus í ina páiste, ansin múineadh i nGaelscoil Albanach í.  D’fhill sí ar an India lena teaghlach agus í 10 mbliana d'aois agus bhí cónaí uirthi ansin go dtí go raibh sí 15. Agus iad ansin bhí a hathair bainteach le cúram sláinte a sholáthar do dhaoine nach raibh sé ar acmhainn acu díol as. Nuair a d’fhill sí ar Albain chríochnaigh sí a cuid scolaíochta in Acadamaidh Inbhir Pheofharain .

Rinne sí staidéar ar an stair i gColáiste Selwyn, Cambridge i Sasana agus bhain sí BA amach i 2011. 

D'oibrigh sí mar chuntasóir ar feadh tamaill. Ina dhiaidh sin, rinne sí staidéar in Ollscoil Dhún Éideann, agus bhain sí ceim MSc amach i 2013,  i Stair Diaspóra agus Imirce.

Gairm pholaitiúil 

I Lúnasa 2015, roghnaigh baill áitiúla den SNP Ceit ó ghearrliosta gan ach mná amháin air mar a n-iarrthóir do thoghcheantar An Oileán Sgitheanach, Loch Abar agus Bàideanach  Bhí sí mar chuid d’fheachtas an SNP chun aghaidh a thabhairt ar an bhearna pá inscne i bhfostaíocht i nGaeltacht na hAlban. Toghadh i dtoghchán Pharlaimint na hAlban 2016 í.  

Go dtí gur tugadh ardú céime chuig Rialtas na hAlban dí, bhí sí ina cathaoirleach ar Ghrúpa Traspháirtí Pharlaimint na hAlban ar Ghaeilge na hAlbain  agus labhair sí i bhfabhar stádas Oidhreachta Cultúrtha doláimhsithe UNESCO mar bhealach indéanta leis an teanga a chosaint., 

I mí an Mhárta 2018, thug sí óráid iomlán don Pharlaimint i nGaeilge na hAlban le linn díospóireacht iomlánach ar an teanga.

Mar bhall de Eaglais Shaor na hAlban, d'iarr Ceit ar an Rialtas ligeann do pháistí a gcreideamh a chleachtadh ar scoil gan magadh. I mí na Bealtaine 2018, dúirt sí go raibh sí "ag iarraidh a thabhairt faoi deara gur chóir go mbeadh cead ag daltaí an éagsúlacht chreidimh in Albain a phléigh, a fhorbairt agus a thuigbhéail mar má tá siad ábalta é a thuigbhéail ar scoil, beidh súil agat go mbeadh siad ábalta bheidh fulangach do dhaoine a chreideann rudaí difriúla ón rud a chreideann siad tríd an chuid eile dá saolta."

An 27 Meitheamh 2018, ceapadh í go Rialtas na hAlban mar Aire um Airgeadais Phoiblí agus an Gheilleagar Digiteach, mar chuid d’athchóiriú níos leithne a d’fhógair an Chéad-Aire, Nicola Sturgeon.

Ar an 6 Feabhra 2020, ba í an chéad bhean a thug Buiséad na hAlban nuair a d'éirí Derek Mackay as mar Rúnaí Comh-Aireachta um Airgeadas, Geilleagar agus Obair Chóir. Roimhe seo, níor thug aon bhean Buiséad i bParlaimint na hAlban ná i Westminster, cé go ndearna siad i dTionóil na Breataine Bige agus i dTionól na Sé Chontae.  

Ar an 17 Feabhra 2020, ceapadh mar Rúnaí Comh-Aireachta Airgeadais í. Is í an chéad bhean sa phost.

Féach freisin 

 Tacaíocht pharlaiminte faighte do stádas UNESCO don Ghàidhlig
 Amhras caite ag MP an oileáin dáiríre é oileán aitheanta Gaeltachta

Tagairtí

Naisc sheachtracha 
 Kate Forbes - làrach-lìn oifigeil  (Beurla)
 Pàrlamaid na h-Alba: Kate Forbes - MSPs (Beurla)
 They Work for You: Kate Forbes (Beurla)
 BBC Naidheachdan 2016-06-27: “Call £100m ri linn Brexit” - beachd aig Ceit Fhoirbeis
 BBC Naidheachdan 2016-08-09: Dìon air a' Ghàidhlig ann an reachdas - beachd aig Ceit Fhoirbeis
 BBC Naidheachdan 2018-06-27: Àrdachadh dreuchd dha Ceit Fhoirbheis
 BBC Naidheachdan 2020-02-17: Ceit Fhoirbeis na Rùnaire Iomhais
 próifíl ar shuíomh Gréasáin Pharlaimint na hAlban 
 próifíl ar shuíomh Gréasáin SNP 
 suíomh Gréasáin pearsanta  
Daoine a rugadh i 1990
Daoine beo
Polaiteoirí Albanacha